ועדת הכלכלה, כנסת 25, פרוטוקול מספר 78, 2023-05-01 00:00

דוד ביטן: אני פותח את הישיבה, הנושא על סדר היום הקמת ועדות משנה בוועדת הכלכלה

דוד ביטן:  יש חשיבות בהקמת ועדות משנה מכיוון שהנושאים של ועדת הכלכלה הם רחבים ועדיף שהח"כים יתמקדו באופן ספציפי בנושאים מסוימים כדי להרחיב את ההשפעה של ועדת הכלכלה ואת הטיפול בבעיות

דוד ביטן:       אני רוצה להגיד שכל דיון וכל החלטה של ועדות המשנה, על מנת שהם יקבלו תוקף, צריכה לבוא לוועדת הכלכלה בסופו של דבר ונושאים שנידונים על ידי החברים צריכים לקבל אישור שלי כיושב ראש הוועדה מכיוון שאחרת זו יכולה להיות בעיה בנושאים מסוימים שאנחנו כן רוצים לטפל במסגרת הוועדה הכללית, אבל בסופו של דבר אני לא מתכוון לעשות בעיות לחברים ואני רוצה שיטפלו כמה שיותר

דוד ביטן:  ניסינו לבקש מהחברים את הנושאים שבהם הם רוצים לטפל וכל אחד בחר לו את הנושא שהוא כן רוצה, שחשוב לו ושהוא מסוגל להשפיע הרבה יותר

דוד ביטן:       חברים שרוצים להצטרף לוועדות המשנה צריכים להודיע לנו ואנחנו נביא את זה לאישור, אבל צריך להביא את זה לאישור כל הזמן

דוד ביטן:  היחיד שטיפל בזה מראש זה חבר הכנסת אלקין

דוד ביטן:  הוא הכי מסודר, אני רוצה להגיד, אז בואו נתחיל

זאב אלקין: גם אצלי זה בינתיים מי שמצאתי, מי שרוצה להצטרף נוסף תמיד הדלת פתוחה

דוד ביטן: כן, ברור, אין ספק

אליהו ברוכי: אני רוצה להיכנס למשק המים, בבקשה

דוד ביטן: אין בעיה, תרשמי את זה

זאב אלקין: כבר גדלתי באחד

דוד ביטן: גדלת, נראה לי שהוועדה הכי גדולה תהיה משק המים, אבל נראה לי שתהיה לך תחרות רצינית עם חלק מהחברים

אליהו ברוכי: כבוד היושב ראש, אני רוצה בשתי הוועדות הראשונות להיות חבר

דוד ביטן: הוועדה לקידום הבטיחות בדרכים? זו הוועדה הכי קשה להביא תוצאות

אליהו ברוכי: בשתי הוועדות האלה אם אפשר אני רוצה להיות חבר

דוד ביטן: בסדר, מה אם אפשר? מה שתרצה

דוד ביטן:  בואו נתחיל

זאב אלקין: אם אנחנו כבר שם אז אני נרשם להייטק

דוד ביטן: אין בעיה

דוד ביטן:  הראשונה זו ועדת משנה לקידום בטיחות בדרכים

דוד ביטן:  יושב ראש הוועדה חבר הכנסת בועז טופורובסקי, הוא כבר היה בקדנציה הקודמת יושב ראש הוועדה ולצערי הרב עבר גם משהו אישי בתחום הזה

דוד ביטן:  אתה בריא, הכול בסדר עכשיו?      

בועז טופורובסקי: בינתיים אני יום שלם מצליח להחזיק את הראש, אם הוא ייפול אני אעדכן אותך

דוד ביטן: אני מקווה שיישארו לכם מנדטים עד שתחזיק את הראש, הם גנבו לכם את כל המנדטים, אלקין וחבריו

זאב אלקין: זה רק מסיבה אחת, כי בועז לא היה במגרש, עכשיו הכול יחזור

דוד ביטן: כי הוא היה בבית

דוד ביטן:  היית בבית, לא טופלו העניינים

זאב אלקין: הוא קמע, החזירו אותו עכשיו למגרש, הכול יסתדר

בועז טופורובסקי: בדיוק, מטפלים עכשיו

דוד ביטן: אז קודם כל תהיה בריא, אנחנו שמחים לקבל אותך

דוד ביטן:  הפעילות שלך תמיד הייתה חשובה גם בבית עצמו וגם בוועדת הכלכלה

דוד ביטן:  זו ועדה ראשונה

דוד ביטן:       ועדה שנייה זו ועדת משנה לפיקוח על משק המים בראשות חבר הכנסת זאב אלקין, שהיה השר לעניין הזה

דוד ביטן:  חברים שרוצים להיכנס לוועדה

דוד ביטן:  בוועדת המשנה הראשונה אליהו ברוכי רוצה להצטרף

דוד ביטן:  יש עוד מישהו שרוצה? תודיעו לנו

דוד ביטן:  לגבי הוועדה לפיקוח על משק המים גם שלום דנינו רוצה להיות, אוהד טל, רון כץ ועכשיו הצטרף אליהו ברוכי

דוד ביטן:  דנינו בוועדה הראשונה של טופורובסקי

דוד ביטן:  מי עוד רצה? אלון, הוועדה של משק המים

דוד ביטן:       ועדת משנה לקידום תעשיית ההייטק, יושב ראש הוועדה יהיה אביגדור ליברמן

דוד ביטן:  מי רוצה להיות חבר?      

זאב אלקין: אני ביקשתי

דוד ביטן: ועדה נוספת לקידום מנופי צמיחה של ענף החקלאות בראשות אלון שוסטר

דוד ביטן:  מישהו רוצה להיות חבר בוועדה הזאת? אתם יודעים, כל כך הרבה ועדות שכל אחד יהיה חבר אתם לא תצאו מזה

דוד ביטן:       ועדת משנה לצמצום הרגולציה בראשות אריאל קלנר

דוד ביטן:  מישהו רוצה להיות חבר בוועדה הזאת?      

אליהו ברוכי: אני מעוניין להיות חבר שם

דוד ביטן: ועדת משנה לפיתוח סחר בין-לאומי בראשות חבר הכנסת דן אילוז

דוד ביטן:  הוא לא נמצא פה

דוד ביטן:  זה משהו חדש, אני לא יודע איך הוא הולך לתפקד בוועדה הזאת, אבל מעניין לראות מה יהיה בוועדה כי זה נושא שלא היה אף פעם

זאב אלקין: יש לכם תקציב לישיבות ועדת משנה בחוץ לארץ?      

דוד ביטן: זה מה שהוא רוצה?      

זאב אלקין: זה סחר בין-לאומי

דוד ביטן: אנחנו, דרך אגב, רוצים לנסוע ל-OECD, נדבר על זה

קריאה: יש אפשרות לחכות כמה דקות לדן אילוז?      

דוד ביטן: אין בעיה, אנחנו פה, לא הלכנו לשום מקום

דוד ביטן:  ועדת משנה לקידום עסקים קטנים ובינוניים בראשות חבר הכנסת שלום דנינו

דוד ביטן:  זו אחת הפניות מהוועדה שהוקמה ב-23

דוד ביטן: 1, הוא כבר עשה חוברת עבודה רצינית, הוא ממשיך את מה שהוא התחיל

דוד ביטן:  חברים, רון כץ, אליהו ברוכי ועמית הלוי חברים בוועדה שלך? כבר ביקשו

דוד ביטן:  עמית הלוי כנראה יפסיק להיות חבר ועדה, מחליפים אותו, חלק מהאנשים שנכנסו לאחרונה, צריך להביא להם איזה ועדה

קריאה: כשנבחרתי לכנסת מישהי אמרה לי: תשמע, אתה תגיע לשם אתה תרגיש כמו בלונה פארק, אתה יכול זה ואתה יכול עוד ועדה ולפה

דוד ביטן: אבל בעיקר אתה רץ בשביל להצביע, זאת בדיוק הבעיה

דוד ביטן:  אבל עכשיו כשעשו את הנורבגים אתם מרגישים יותר קל? יש יותר ח"כים שרצים

קריאה: נכון ואתה יכול להתמקד באחת או שתיים

דוד ביטן: האמת שאם אתה לא מתמקד על שתיים נגיד אתה לא בא לידי ביטוי בכלום

דוד ביטן:  אני אומר לך את זה

אליהו ברוכי: אדוני היושב ראש, אין ועדה לעניין של מחירי החלב פה במדינה?      

דוד ביטן: על זה אנחנו נדון ב-11 וחצי

אליהו ברוכי: זה יהיה במליאת הוועדה

דוד ביטן: קודם כל שר האוצר קיבל חלק מהבקשות שלי בעניין הזה והפחית את זה בחצי כרגע

דוד ביטן:  זה לא מספיק, אבל אנחנו נדבר על זה

אליהו ברוכי: מה זה לא מספיק? 10% העלו כבר היום

דוד ביטן: לא, זה מה שהוא עשה, הוריד בחצי, במקום 17

דוד ביטן: 5%

זאב אלקין: הוא לא הוריד, הוא דחה בשנה

דוד ביטן: לא, בסוף זה לא יהיה, הם יסבירו את זה היום, זה לא רק דחייה

דוד ביטן:  בגדול יש 7% שזה משהו חד פעמי, שלא יקבלו את זה עוד פעם

דוד ביטן:  אבל אני דורש תקציב, אני רוצה שיהיה תקציב נוסף

דוד ביטן:  כמו שעושים בדלק, למה בדלק אפשר להפחית את המחיר באמצעות הפחתת המס ופה לא נותנים? אני לא מוכן לקבל רק את ההפחתה הזאת

אליהו ברוכי: כי הדלק זה לעשירים והחלב זה לעניים

דוד ביטן: ועדת משנה לתחרות ושירות ללקוח במערכת הבנקאית בראשות חבר הכנסת רון כץ

דוד ביטן:  האמת שהוא רצה את ההייטק, אבל גם איווט רצה, בסופו של דבר הם הסתדרו עם זה שהוא יהיה פה וזה יהיה פה

דוד ביטן:       מישהו רוצה לומר משהו? בבקשה

דוד ביטן:  מנהלת הוועדה אמרה לי, בינתיים ישיבה אחת בחודש

דוד ביטן:  יש המון ועדות משנה

זאב אלקין: ישיבה אחת בחודש?      

דוד ביטן: בהתחלה אם ירצו יותר אין בעיה

דוד ביטן:  בהתחלה, כדי לתת את הפוש הראשוני, אז הכול בסדר, כי אחרת הם לא יוכלו להסתדר

דוד ביטן:  תבינו, כשוועדת משנה מתכנסת הוועדה הכללית לא יכולה להתכנס

דוד ביטן:  צריכים להבין את זה

בועז טופורובסקי: גם אני מניח שעכשיו יש הרבה עבודה עם התקציב

זאב אלקין: אבל התקציב נגמר עוד שבועיים

זאב אלקין:  כי מאוגוסט תתחיל פגרה ארוכה שאז לוועדות משנה לא מאפשרים להתכנס בדרך כלל

ד"ר עידית חנוכה: בסוף יש 24 שעות ביום

דוד ביטן: הלחץ הוא ממנהלת הוועדה, אתה יודע את זה

דוד ביטן:  היית פה יושב ראש קואליציה ואתה יודע, זה לא פשוט

אליהו ברוכי: בפגרה הוועדות לא מתכנסות?      

אליהו ברוכי: לא

אליהו ברוכי:  גם ככה יש מכסה קטנה לוועדות הגדולות, אז בדרך כלל לא מבזבזים את זה על ועדות משנה

דוד ביטן: זה המושב הכי ארוך

זאב אלקין: כנס הקיץ? לא

זאב אלקין:  החורף תמיד ארוך

זאב אלקין:  הוא שלושה חודשים בדיוק

דוד ביטן: כמעט עד אוגוסט, זה מאי, יוני, יולי, שלושה חודשים

דוד ביטן:  זה הכי ארוך, אני חושב

זאב אלקין: לא, החורף יותר ארוך, החורף תמיד יותר ארוך

זאב אלקין:  בגלל שעכשיו זה התקציב זה אומר שעכשיו יש שתי ישיבות ועדת משנה עד לפגרה

דוד ביטן: מישהו רוצה לומר משהו? איפה דן אילוז? הוא תמיד עם חליפה ועניבה, נחכה לו רק בשביל זה

שלום דנינו: רג'וב אמר משפט מאוד יפה באחד מהריאיונות שלו

שלום דנינו:  שאלו אותו: למה הלשכה שלך כזאת מפוארת ויפה? אז הוא אמר בערבית, כמו שרואים אותנו ככה מכבדים אותנו, זה מצד אחד, שבאמת יש התייחסות גם לדבר הזה

שלום דנינו:  מצד שני, פרופ' בשארי, היה אומר: לא המעיל מועיל ולא הכובע קובע

אליהו ברוכי: הגמרא אומרת מאני מכבדותא

אליהו ברוכי:  מאני בארמית זה בגדים, הבגדים מכבדים את האדם

זאב אלקין: אדוני היושב ראש, צריך לשנות את השם של ועדת משנה מסחר בין-לאומי לסחר לאומי

דוד ביטן: אנחנו פה דנים כבר שעה מה אתה מתכוון לעשות במסגרת ועדת המשנה הזאת

דן אילוז: אני חושב שיש הרבה הסכמי סחר שנחתמו לאורך השנים ואנחנו צריכים ככנסת גם לפקח על התהליכים האלה, לראות עד כמה זה - - -     

דוד ביטן: עד כמה זה רציני

דן אילוז: עד כמה זה רציני בשני הצדדים, גם מבחינת יבוא, שאנחנו הרבה דנים בוועדה שלך בנושא היבוא, אבל גם יצוא

דן אילוז:  מבחינה היסטורית מדינת ישראל, ארץ ישראל הייתה תמיד מרכז של סחר בין-לאומי

דוד ביטן: אתה מדבר על ימי התנ"ך?      

דן אילוז: מימי התנ"ך וגם דרך כל ההיסטוריה, זה היה מרכז

דן אילוז:  דווקא מאז שמדינת ישראל קמה זה פחות אז אני רוצה להחזיר את זה

דוד ביטן: אנחנו מחזיקים לך אצבעות, בוא נראה איך זה יתקדם

דוד ביטן:  קלנר, אולי תצטרף לוועדה של החבר שלך?      

אריאל קלנר: בטח

דן אילוז: ואני מצטרף אליו גם

דוד ביטן: בסדר גמור, אין בעיה

בועז טופורובסקי: זה גם סחר בין-לאומי של חקלאות?      

דן אילוז: גם

דוד ביטן: כל מה שקשור לסחר בין-לאומי הוא יטפל

זאב אלקין: כשלא היית, חבר הכנסת אילוז, אנחנו סיכמנו עם יו"ר הוועדה שהוא נותן לך תקציב גם לביקורים בחו"ל לפי הנושא

דוד ביטן: בתנאי שאלקין מצטרף אליך לכל ביקור

דן אילוז: אין שום בעיה

דן אילוז:  ברמה האישית אני חייב להגיד שהעבודה הראשונה שלי בארץ הייתה במשרד החוץ במחלקת אמנות והסכמים בין-לאומיים, זה גם סגירת מעגל קצת

דוד ביטן: אז קודם כל תטפל באמנה הבין-לאומית של המכוניות, שאי אפשר עם התעודות, זה הדבר הראשון שאני מבקש ממך לטפל

זאב אלקין: זה שאנשי משרד החוץ הסתננו לרשימת הליכוד זה – לא יודע איך יושב ראש הליכוד עם זה

דוד ביטן: טפל בנושא הזה קודם, כי זה מונע מאיתנו להפחית את המחיר בכל מה שקשור לרכבים שמיובאים במסגרת יבוא מקביל

דן אילוז: אבל כשנלך למשלחות בחו"ל אני מבטיח לבוא עם עניבה

שלום דנינו: אגב ב-1600-1500 בתקופת ימי הביניים, אפילו קצת יותר מאוחר, נתיבי הסחר היו הכי סוערים במזרח התיכון

אריאל קלנר: כי הם מחברים את אסיה ואפריקה ואירופה

שלום דנינו: מכל התעודות של הגנזך בקהיר היה פרופסור שעשה ארבעה כרכים של המסחר, רק מהגנזך שם

שלום דנינו:  מרתק

דוד ביטן: אנחנו נצביע על הקמת הוועדות והחברים שביקשו להצטרף וכל התנאים שאמרתי מקודם

דן אילוז: אתה רוצה שאני אגיד לך עכשיו באיזה ועדות אני רוצה להיות חבר או אחר כך?     

דוד ביטן: לא, תגיד עכשיו

דן אילוז: אני אשמח להיות בהייטק, חקלאות, כדי לעשות לך בעיות קצת, רגולציה, עסקים קטנים ובנקאית

דוד ביטן: כל הוועדות

בועז טופורובסקי: חוץ ממני

דוד ביטן: אף אחד לא רוצה בטיחות בדרכים?     

דן אילוז: זה חשוב מאוד, פשוט - - -     

דוד ביטן: אני אצטרף אליך לבטיחות בדרכים

שלום דנינו: אני איתך כבר

זאב אלקין: אני אצטרף גם לסחר בין-לאומי, שוכנעתי על ידי חבר הכנסת

דוד ביטן: אני מקווה שתצליח, כי ההרוגים היום בתאונות דרכים זה אסון

בועז טופורובסקי: איום ונורא

בועז טופורובסקי:  גם שהיה עם מעיין, התינוק בן עשרה חודשים שהיה עכשיו

בועז טופורובסקי:  מה שהיא עשתה, גם אם הייתה גדר הפרדה, שהיא נהגה כנראה בהשפעת סמים ואלכוהול זה משהו שאי אפשר להקל בו ראש

בועז טופורובסקי:  זאת אומרת זה גם האכיפה, גם הענישה, אבל גם אם הייתה שם גדר הפרדה, שנתיבי ישראל אמרו שצריך להיות, פשוט עוד לא בנו את זה, זה היה - - -     

שלום דנינו: עשינו עבודה מאוד גדולה עם הממ"מ, פרסמנו את זה, לפני שבועיים העליתי עוד פעם פוסט ולצערי התמונה של הילד הזה, מעיין, קרעה לי את הלב

שלום דנינו:  כביש 40 זה הכביש הארוך, מקום שני בארץ, מתחיל בכפר סבא, נגמר בצומת לוטן, הוא הכביש הכי מסוכן שיש במדינת ישראל, רמת הסיכון שלו היא פי ארבעה מכל כביש אחר

בועז טופורובסקי: הוא ו-90

דוד ביטן: למה לא מטפלים בזה?      

בועז טופורובסקי: מטפלים, אבל לא בפריפריה

שלום דנינו: עד הבה"דים, עכשיו מתחילים עם הגשר לכביש 6, חסר לנו נתיב שלישי

שלום דנינו:  אני לא רוצה פה להיכנס למספרים הפוליטיים, אבל אם רואים איך מתחלק התקציב – אני לא רוצה להרחיב בעניין הזה

דוד ביטן: מישהו רוצה להצטרף לוועדה בנושא של הבנקאות?      

דן אילוז: אני ביקשתי

אליהו ברוכי: תוסיף אותי גם, בבקשה

דוד ביטן: אז אנחנו נצביע על זה

דוד ביטן:  בהצלחה לכולם בעבודה הפרלמנטרית בעניין הזה

דוד ביטן:  מי בעד כל מה שאמרנו לפני רגע? פה אחד

דוד ביטן: אושר

דוד ביטן: בהצלחה